Լենի Ուիլքենս

Լեոնարդ Ռենդոլֆ «Լենի» Ուիլքենս (անգլ.՝ Leonard Randolph "Lenny" Wilkens, հոկտեմբերի 28, 1937(1937-10-28)[…], Բրուքլին, Նյու Յորք, Նյու Յորք, ԱՄՆ), ամերիկացի պրոֆեսիոնալ բասկետբոլիստ և մարզիչ, որը հանդես է եկել Բասկետբոլի ազգային ասոցիացիայում։ Հայտնի է որպես NBA-ի պատմության ամենատաղանդավոր մարզիչներից մեկը։ 1989 թվականին Լենի Ուիլիքենսի անունը տեղ է գտել Բասկետբոլի փառքի սրահում՝ որպես խաղացող, իսկ 1998 թվականին՝ որպես մարզիչ։


== Կենսագրություն ==
Լենի Ուիլքենսը ծնվել է 1937 թվականի հոկտեմբերի 28-ին Նյու Յորք նահանգի Բրուքլին քաղաքում։ Սովորել է Բոյսի դպրոցում, որտեղ հանդես է եկել տեղի բասկետբոլային ակումբի կազմում։ Նրա հայրը եղել է աֆրոամերիկացի։
Իր կարիերան սկսել է Փրովիդենսի քոլեջի «Փրովինդերս Ֆրիարս» ուսանողական ակումբում։ 1960 թվականի NBA դրաֆթի ժամանակ ընտրվել է «Սենթ Լուիս Հոքս» ակումբի կողմից՝ առաջին ռաունդի ընդհանուր 6-րդ համարի ներքո, որի կազմում հանդես է եկել մինչև 1968 թվականը։ Ուիլքենսը իր 15-ամյա կարիերայի ընթացքում հասցրել է հանդես գալ NBA-ի չորս ակումբների կազմերում։
1969 թվականին նա դարձել է խաղացող մարզիչ՝ գլխավորելով «Սիեթլ Սուպերսոնիքս»-ը։ 1969-70 թվականների մրցաշրջանին դարձել է NBA պարբերական առաջնության արդյունավետ փոխանցումների քանակով առաջնորդ (9,11 փ/խ)։ Խաղացողի կարիերայի ավարտից հետո մարզել է «Սուպերսոնիքս» (1969-1972), «Պորտլենդ Թրեյլ Բլեյզերս» (1974-1976), «Կլիվլենդ Կավալիերս» (1986-1993), «Ատլանտա Հոքս» (1993-2000), «Տորոնտո Ռեպտորս» (2000-2003) և «Նյու Յորք Նիքս» (2004-2005) ակումբները
1978-79 թվականների մրցաշրջանին «Սիեթլ Սուպերսոնիքս»-ը Ուիլքենսի գլխավորությամբ հաղթել է NBA առաջնությունը։ 1994 թվականին Լենի Ուիլքենսը գերազանցել է Ռեդ Աուերբաքի կողմից սահմանված ռեկորդը՝ որպես մարզիչ NBA մրցաշրջաններում հաղթելով 939 խաղ (ընդհանուր՝ 1332)։
1989 թվականին Լենի Ուիլիքենսի անունը տեղ է գտել Բասկետբոլի փառքի սրահում՝ որպես խաղացող, իսկ 1998 թվականին՝ որպես մարզիչ։ 1996 թվականի հոկտեմբերի 29-ին Ուիլքենսը ընդգրկվել է NBA-ի պատմության 50 մեծագույն բասկետբոլիստների ցանկի կազմում։


== Կարիերան ԱՄՆ հավաքականում ==
Ոպես գլխավոր մարզիչ Չաք Դեյլիի օգնական, Լենի Ուիլքենսը «Dream Team» թիմի հետ միասին Բարսելոնայում անցկացվող 1992 թվականի Ամառային օլիմպիական խաղերին նվաճել է ոսկե մեդալներ։ Որպես ԱՄՆ տղամարդկանց ազգային հավաքականի գլխավոր մարզիչ, 1996 թվականին Ուիլքենսը Ատլանտայում անցկացվող Ամառային օլիմպիական խաղերին նվաճել է ոսկե մեդալներ։


== Մրցանակներ և ձեռքբերումներ ==
9 անգամ մասնակցել է  NBA բոլոր աստղերի խաղին (1963-1965, 1967-1971, 1973)
Բոլոր աստղերի խաղի MVP (1972)
NBA պարբերական առաջնության արդյունավետ փոխանցումների քանակով առաջնորդ (1970)
NBA չեմպիոն՝ որպես «Սիեթլ Սուպերսոնիքս»-ի մարզիչ (1979)
Ընդգրկվել է Բասկետբոլի փառքի սրահի կազմում (որպես խաղացող) (1989)
NBA տարվա մարզիչ (1994)
Ընդգրկվել էNBA-ի պատմության 50 մեծագույն բասկետբոլիստներ ցանկի կազմում (1996)
Ընդգրկվել էNBA-ի պատմության 10 լավագույն մարզիչներ ցանկի կազմում (1996)
Ընդգրկվել է Բասկետբոլի փառքի սրահի կազմում (որպես մարզիչ) (1998)


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ օֆ ===


== Ծանոթագրություններ ==


== Արտաքին հղումներ ==
Կենսագրությունը NBA-ի հանրագիտարանում (անգլ.)
NBA կարիերայի ցուցնիշները basketball-reference.com կայքում Archived 2015-12-01 at the Wayback Machine. (անգլ.)
Մարզչի basketball-reference.com կայքում Archived 2015-10-22 at the Wayback Machine. (անգլ.)